જોકે અરજી વખતે જ રાજ્યના સમાજકલ્યાણ વિભાગનું જ્ઞાતિ આધારિત પ્રમાણપત્ર ન લેવાતું હોઇ અનેક વખત ખરેખરના હકદાર લાભાર્થી પણ દંડાઇ રહ્યા હતા. છેલ્લે મળેલી હાઉસિંગ કમિટીની બેઠકમાં આ મુદ્દે ગરમાગરમ ચર્ચા થઇ હતી. કમિટીની બેઠકમાં જેમને મકાન ન લાગ્યાં હોય તેમને જે પ્રકારે પૂરેપૂરું રિફંડ ચૂકવાય છે તે જ રીતે જેમની મકાનની ફાળવણી અરજીમાં જ્ઞાતિની ભૂલના કારણે રદ કરાઇ હોય તેવા અરજદારની પ૦ ટકા રકમ કાપવાના બદલે પૂરેપૂરી બુકિંગની રકમ પરત કરવાની સત્તાવાળાઓ સમક્ષ ઉગ્ર રજૂઆત કરાઇ હતી તેમ હાઉસિંગ કમિટીના ચેરમેન બિપિન પટેલ જણાવે છે.